stanford-oval/wikipedia huggingface dataset:
Kamala luonto

Kamala luonto on strippisarjakuva, jota tekevät Jarkko Vehniäinen ja Marja Lappalainen. Sarjan nimi on parodia Avara luonto -luontodokumentista. Kamala luonto sai alkunsa vuonna 2001 Vehniäisen Helsinki-aiheisesta pilakuvasta: jääkiekon SM-liigassa Ilves oli pudottanut jatkosta HIFK:n ja Kärpät Jokerit, ja Vehniäinen piirsi sarjakuvan Helsingin vihatuimmista eläimistä. Hahmot olivat Vehniäisestä niin hyvät, että hän alkoi piirtää niistä omaa sarjakuvaa pöytälaatikkoon. Vuonna 2002 Vehniäinen osallistui sarjakuvallaan Kemin sarjakuvapäiville päästen sillä loppukilpailuun asti. Vuonna 2008 Kamala luonto sai ensimmäisen julkisen julkaisualustansa, kun se alkoi ilmestyä Plaza.fi-nettisivustolla. Tämän jälkeen se alkoi levitä sanomalehtiin: ensimmäisenä ilmaisjakelulehti Metroon, sitten Turun Sanomiin ja Helsingin Sanomiin. Nykyään Kamala luonto ilmestyy parissakymmenessä sanomalehdessä ympäri Suomen. Sitä julkaistaan myös Ruotsissa, Norjassa ja Tanskassa eri sarjakuvia yhteen kokoavassa sarjakuvalehdessä.
Vuodesta 2016 sarjakuvan toisena käsikirjoittajana on toiminut Marja Lappalainen. Lappalainen ideoi ja tekee käsikirjoituksia, Vehniäinen viimeistelee ne strippimuotoon ja hoitaa piirrospuolen. Sarjakuvan albumit kustantaa Otava/Like. Kamalan luonnon kirjaperheeseen kuuluu sarjakuvien lisäksi myös lasten kuvakirjasarja Kamalan ihanat pennut, joka kertoo sarjakuvan eläinhahmoista ajalta kun ne olivat pieniä pentuja. Kamalan luonnon kirjoja ja erilaisia oheistuotteita myy kirjakauppojen lisäksi tekijöiden oma yritys Elukkamania.
Juoni

Kamalan luonnon hahmoja ovat villit metsäneläimet ja kesyt kotieläimet. Sarjan päähahmot, ilves ja kärppä, ovat petoja, jotka pitävät metsästyksestä ja käytännön piloista. Suosituimmiksi hahmoiksi ovat nousseet pää edellä kaikkeen syöksyvä mielenhäiriöinen kettu, joka vuoroin touhuaa maanisesti, vuoroin romahtaa alimpiin pohjamutiin, sekä uudempi hahmo majava, joka erityisherkkänä introverttina välttelee sosiaalisia tilanteita ja viettää aikaa kaikkein mieluiten yksin omassa pesässään. Kamala luonto sisältää elämän sattumusten, murheiden ja riemujen analysointia mustaa huumoria kaihtamatta. Välillä pohditaan syvällisiä, välillä viljellään vessahuumoria. Sarja sisältää runsaasti viittauksia populaarikulttuuriin eli elokuviin ja tv-sarjoihin sekä muihin sarjakuviin. Metsässä on nähty mm. Alien, Mikki Hiiri, DeLorean, Totoro ja Star Wars -hahmoja.
Hahmot

Ilves ja kärppä ovat hyviä ystäviä ja niillä on yhteiset harrastukset: saaliin metsästys, raateleminen ja syöminen. Ne pohtivat elämää, vitsailevat toisilleen ja pitävät erityisesti pieruhuumorista. Heitä yhdistää myös se, että naarasta ei tunnu löytyvän koskaan.
Kettu on sympaattinen sekopää. Se kiitää tunteiden äärilaidasta toiseen, säntää sata lasissa ympäriinsä ja sille sattuu ja tapahtuu kaiken aikaa.
Karhu on metsän kuningas ja öykkäri. Se saa aina tahtonsa läpi kokonsa ja voimansa ansiosta.
Hirvi on ikuinen optimisti ja haaveilee rakkaudesta. Se on valitettavasti myös metsän huono-onnisin eläin.
Majava on erityisherkkä, tämän tästä itkuun pillahtava eläin. Sillä on tapana tarkkailla tapahtumia hieman sivusta. Vaikka se on erakkoluonne eikä koskaan halua tehdä elämässä mitään repäisevää, se on kuitenkin löytänyt toisen ääripään luonteen omistavasta ketusta parhaan kaverin.
Sika ja lammas elävät tuotantoeläiminä ihmisten farmilla. Villieläimet pitävät niitä tyhminä ja pilailevat usein niiden kustannuksella. Sika ja lammas ovat tietämättömiä kohtalostaan joutua ihmisten ruokapöydän antimiksi, mikä on metsäneläimistä sangen huvittavaa.
Pöllö on - tai ainakin on olevinaan - metsän viisain hahmo, joka antaa toisille neuvoja ja opastusta. Koskaan ei voi tietää ovatko sen neuvot hyviä vai huonoja.
Jänikset ovat pääruokaa saalistajille, mutta ne ovat myös metsän filosofeja. Jänisten johtaja pitää (vastalauseista huolimatta) tylsiä luentoja tovereilleen.
Tyttöpuput ovat kaveruskaksikko, joka analysoi elämää ja miessuhteitaan. Useimmiten suhteet eivät toimi ja ystävykset päätyvät aina takaisin toistensa seuraan.
Ahma on rasittavuuteen asti yltiöpositiivinen tyyppi, joka ei suostu lannistumaan mistään vaan näkee kaikissa vastoinkäymisissäkin asioiden valoisat puolet.
Aiheesta muualla

Kamalan luonnon virallinen kotisivu
https://www.is.fi/kamalaluonto/
https://www.facebook.com/kamalaluonto/
http://elukkamania.fi
Khione (kirja)

| Khione> Χιόνη.Alkuperäisteos |
| --- | --- |
Kirjailija:  tuntematon
Kieli:  muinaiskreikka
Genre:  romaani
Julkaistu:  1. vuosisata/100-luku jaa.?
Löydä lisää kirjojaKirjallisuuden teemasivulta
Khione (m.kreik. Χιόνη, Khionē, lat. Chione) oli antiikin kreikkalainen romaani. Se ei ole säilynyt nykyaikaan, mutta siitä tunnetaan joitakin katkelmia.
Romaanin kirjoittajaa ei tunneta. Siitä on säilynyt kolme katkelmaa, jotka ovat peräisin 500- tai 600-luvulle ajoittuvasta pergamenttikoodeksista (toisen lähteen mukaan 700-luvun papyruskoodeksista), joka sisälsi myös Kharitonin Kallirhoen. Kyseinen koodeksi, Codex Thebanus deperditus, tuhoutui myöhemmin tulipalossa, mutta sen teksti on säilynyt kopiona. Lisäksi tunnetaan neljäs katkelma papyruksesta (P.Berol. 10535), joka on peräisin 100- tai 200-luvulta.
Romaanin juonesta tiedetään katkelmien perusteella seuraavaa: Sen nimihenkilö Khione (”Lumivalkea”) on prinsessa, jota hänen vanhempansa kuningas ja kuningatar ovat naittamassa. Hänellä on ilmeisesti useita kosijoita. Sulhaseksi valitaan tai on valittu Megamedes. Häät olisivat kolmenkymmenen päivän sisällä, mahdollisesti siksi, että Megamedeen on tarkoitus palata tuolloin. Khione on kuitenkin rakastunut toiseen mieheen, ja keskustelee tämän kanssa; oletettavasti he suunnittelevat tekevänsä yhdessä itsemurhan, koska heillä ei ole näköpiirissä muuta ratkaisua. Romaanin kieli muistuttaa paljon Kallirhoea.
Kirjallisuutta

Chione. Teoksessa Reardon, B. P. (toim.): Collected Ancient Greek Novels, s. 956–957.  (Second Edition (First Edition 1989))  Berkeley:  University of California Press, 2008.  ISBN 9780520256552
Chione. Teoksessa Stephens, Susan A. & Winkler, John J.: Ancient Greek Novels: The Fragments: Introduction, Text, Translation, and Commentary, s. 289–313.  (Princeton Legacy Library)  Princeton University Press, 2014.  ISBN 1400863384
Antiikin kreikkalaiset romaanit
| --- | --- |
Varsinaiset säilyneet romaanit:  Dafnis ja Khloe  Efesoslainen kertomus  Etiopialainen kertomus  Kallirhoe  Leukippe ja Kleitofon 
Muuta proosafiktiota:  Aleksanteri-romaani  Apollonios Tyroslainen  Babylonialainen kertomus  Foinikialainen kertomus  Herpyllis  Iolaos  Kalligone  Khione  Metiokhos ja Parthenope  Miletoslainen kertomus  Ninos ja Semiramis  Sesonkhosis  Thulen takaiset ihmeet  Tinufis  Tosi tarina
Kammiotakykardia

Kammiotakykardia on sydämen tiheälyöntinen rytmihäiriö. Kammiotakykardiassa rytmin käynnistävät sähköiset impulssit ovat peräisin sydämen kammioista. Kammiotakykardiassa syke on tyypillisesti 160–240 lyöntiä minuutissa. Yksittäisiä kammioperäisiä lyöntejä kutsutaan kammiolisälyönneiksi; kammiotakykardia sisältää määritelmällisesti vähintään kolme peräkkäistä kammioperäistä lyöntiä. Joissain tapauksissa kammiotakykardiassa sinussolmuke toimii yhtäaikaisesti kammioiden kanssa. Tällöin esiintyy myös P-aaltoja eli eteislyöntejä yhdistyneinä T-aaltoon tai hieman T-aallon jälkeen.
Monomorfinen kammiotakykardia 12-kanavaisessa EKG:ssä.
Jos kammiotakykardiassa syke nousee liian korkeaksi, sydän ei enää pumppaa verta tehokkaasti ja verenkierto saattaa pettää. Kammiotakykardia voi mennä itsestään ohi tai jäädä pysyväksi; jälkimmäisessä tapauksessa se voi johtaa hoitamattomana kammiovärinään ja sydänperäiseen kuolemaan.
Jaottelu

Kammiotakykardiat jaotellaan niiden muodon mukaan useisiin tyyppeihin.
Kammiotakykardiat voidaan jaotella myös keston mukaan pitkäkestoisiksi (engl. sustained) tai lyhytkestoisiksi (engl. non-sustained) eli alle 30 sekunnin mittaisiksi.
Mekanismit

Kammiotakykardiassa yleisin häiriömekanismi on kiertoaktivaatio, jossa sähköinen impulssi muuttuu yksisuuntaisesta kaksisuuntaiseksi ja alkaa kulkea kehässä sydänlihasta pitkin. Monomorfisessa kammiotakykardiassa kaikki lyönnit näyttävät samanlaisilta, koska häiriöimpulssi joko lähtee paikallisesti tietystä kohtaa kammion seinämästä tai kiertää yhdessä kehässä kammion sisällä. Monomorfinen takykardia edellyttää jonkinlaista pysyvää rytmihäiriötä ylläpitävää rakennetta, joista yleisin on aiemman sydäninfarktin sydämen seinämään jättämä arpi.
Polymorfinen kammiotakykardia liittyy tyypillisesti sydänlihaksen äkilliseen iskemiaan, kuten sydäninfarktiin. Muita syitä ovat myokardiitti, kardiomyopatia ja toisinaan elektrolyyttihäiriöt. Polymorfinen takykardia on tyypiltään epävakaa ja johtaa hoitamattomana usein kammiovärinään.
Kääntyvien kärkien kammiotakykardia aiheutuu pitkästä QT-ajasta (>0,44 s). Se voi aiheutua synnynnäisestä pitkä QT -oireyhtymästä, tai se voi olla hankittu. Pitkää QT-aikaa aiheuttavia tiloja ovat muun muassa elektrolyyttihäiriöt (hypokalemia, hypomagnesemia) ja QT-aikaa pidentävien lääkkeiden käyttö.
Diagnostiikka

Kammiotakykardian diagnoosi perustuu 12-kanavaiseen EKG:hen, EKG:n pitkäaikaisrekisteröintiin tai sydämen elektrofysiologiseen tutkimukseen. Toisinaan voi olla tarpeen tehdä rasitus-EKG, sydämen ultraäänikuvaus tai angiografia eli sepelvaltimoiden varjoainekuvaus. Kammiotakykardiaa voi olla EKG:n perusteella vaikea erottaa leveäkompleksisesta supraventrikulaarisesta takykardiasta. Diagnoosia tehdessä myös muut sydänsairaudet, kuten sydäninfarkti ja sydämen vajaatoiminta, tulee ottaa huomioon.
Hoito

Lyhytkestoisia 3–6 lyönnin kammiotakykardiapyrähdyksiä voi toisinaan esiintyä terveilläkin ihmisillä, ja jos ne eivät aiheuta oireita, niitä ei välttämättä tarvitse hoitaa. Yleensä kammiotakykardia on kuitenkin merkki sydänviasta ja vaatii tutkimuksia.
Kammiotakykardian hoito riippuu siitä, kuinka hyvin henkilö sietää rytmihäiriötä ja kuinka usein kohtauksia tulee. Rytmihäiriölääkkeillä voidaan estää tai vähentää kammiotakykardiakohtausten ilmaantumista. Henkilölle voidaan myös asentaa rytmihäiriötahdistin, joka valvoo sydämen sykettä ja pyrkii hoitamaan takykardian ylitahdistuksella tai sähköisellä rytminsiirrolla.
Jos henkilöllä on kammiotakykardia, joka on romahduttanut verenkierron, kyseessä on hätätapaus. Tällöin rytmihäiriö pyritään kääntämään normaaliin sinusrytmiin sähköisellä defibrilloinnilla.
Dancing with the Stars (yhdysvaltalainen televisiosarja)

| Tanssii tähtien kanssa> Dancing with the Stars |
| --- | --- |
Tyyli:  Viihde
Kestoaika:  61–90 min
Pääosissa:  Juontaja: Tom Bergeron (2005-) Tuomarit: Carie Ann Inaba (2005–) Len Goodman (kaudet 1-20 ja 22-)  Bruno Tonioli (2005–)  Julianne Hough (kaudet 19-21 ja 23-24)
Alkuperäiskieli:  amerikanenglanti
Verkko:  American Broadcasting Company
Esitetty:  1. kesäkuuta 2005 –
Tuotanto
Ohjaaja(t):  Alex Rudzinski
Käsikirjoittaja(t):  Dave Boone
Aiheesta muualla
Virallinen sivusto
IMDb 
Dancing with the Stars on yhdysvaltalainen televisiosarja, jossa julkisuuden henkilöt opettelevat tanssimaan ammattilaisten johdolla. Sarja perustuu brittiläisperäiseen Dancing with the Stars -formaattiin.
Sarjan juontajina ovat toimineet vuodesta 2006 Tom Bergeron ja Samantha Harris. Bergeron on toiminut juontajana jokaisella kaudella, mutta Harrisin sijasta hänen parinaan ensimmäisellä tuotantokaudella toimi Lisa Canning. Myös entinen kilpailija Drew Lachey on toiminut juontajana Harrisin ollessa äitiyslomalla viidennen tuotantokauden aikana. Len Goodman, Carrie Ann Inaba ja Bruno Tonioli ovat toimineet tuomareina sarjan alusta saakka.
1. tuotantokausi

1. kesäkuuta – 6. heinäkuuta 2005
1. tuotantokausi > Kilpailijat

Trista Rehn Sutter (tosi-tv-tähti), parina Louis van Amstel (6. sija)
Evander Holyfield (raskaan sarjan nyrkkeilijä), parina Edyta Sliwinska (5. sija)
Rachel Hunter (malli), parina Jonathan Roberts (4. sija)
Joey McIntyre (laulaja ja näyttelijä), parina Ashly DelGrosso (3. sija)
John O'Hurley (näyttelijä ja juontaja), parina Charlotte Jørgensen (2. sija)
Kelly Monaco (näyttelijä), parina Alec Mazo (voittaja)
2. tuotantokausi

5. tammikuuta – 26. helmikuuta 2006
2. tuotantokausi > Kilpailijat

Kenny Mayne (uutisankkuri), parina Andrea Hale (10. sija)
Tatum O'Neal (näyttelijä), parina Nick Kosovich (9. sija)
Giselle Fernandez (tv-persoona), parina Jonathan Roberts (8. sija)
Master P (räppääjä, yrittäjä), parina Ashly DelGrosso (7. sija)
Tia Carrere (näyttelijä, malli, laulaja), parina Maksim Chemerkovskiy (6. sija)
George Hamilton (näyttelijä), parina Edyta Sliwinska (5. sija)
Lisa Rinna (näyttelijä, juontaja), parina Louis van Amstel (4. sija)
Stacy Keibler (näyttelijä), parina Tony Dovolani (3. sija)
Jerry Rice (entinen NFL-tähti), parina Anna Trebunskaya (2. sija)
Drew Lachey (laulaja), parina Cheryl Buske (voittaja)
3. tuotantokausi

12. syyskuuta – 22. marraskuuta 2006
3. tuotantokausi > Kilpailijat

Tucker Carlson (tv-persoona), parina Elena Grinenko (10. sija)
Shanna Moakler (entinen Miss USA, Playboy- ja tosi-tv-tähti), parina Jesse DeSoto (9. sija)
Harry Hamlin (näyttelijä), parina Ashly DelGrosso (8. sija)
Vivica A. Fox (näyttelijä), parina Nick Kosovich (7. sija)
Willa Ford (laulaja), parina Maksim Chmerkovskiy (6. sija)
Sara Evans (laulaja), parina Tony Dovolani (vetäytyi kisasta)
Jerry Springer (talk show -juontaja ja entinen poliitikko), parina Kym Johnson (5. sija)
Monique Coleman (näyttelijä), parina Louis van Amstel (4. sija)
Joey Lawrence (näyttelijä), parina Edyta Sliwinska (3. sija)
Mario Lopez (näyttelijä ja juontaja), parina Karina Smirnoff (2. sija)
Emmitt Smith (NFL-tähti), parina Cheryl Burke (voittaja)
4. tuotantokausi

19. maaliskuuta – 22. toukokuuta 2007
4. tuotantokausi > Kilpailijat

Paulina Porizkova (entinen huippumalli), parina Alec Mazo (11. sija)
Shandi Finnessey (entinen Miss USA), parina Brian Fortuna (10. sija)
Leeza Gibbons (talk show-juontaja), parina Tony Dovolani (9. sija)
Clyde Drexler (entinen NBA-tähti), parina Elena Grinenko (8. sija)
Heather Mills (entinen malli, aktivisti, Paul McCartneyn ex-vaimo), parina Jonathan Roberts (7. sija)
John Ratzenberger (näyttelijä), parina Edyta Sliwinska (6. sija)
Billy Ray Cyrus (näyttelijä ja laulaja), parina Karina Smirnoff (5. sija)
Ian Ziering (näyttelijä), parina Cheryl Burke (4. sija)
Laila Ali (nyrkkeilyn maailmanmestari), parina Maksim Chmerkovskiy (3. sija)
Joey Fanote (laulaja), parina Kym Johnson (2. sija)
Apolo Anton Ohno (pikaluistelija), parina Julianne Hough (voittaja)
5. tuotantokausi

24. syyskuuta – 27. marraskuuta 2007
5. tuotantokausi > Kilpailijat

Josie Maran (malli ja näyttelijä), parina Alec Mazo (12. sija)
Albert Reed (malli), parina Anna Trebunskaya (11. sija)
Wayne Newton (laulaja, viihdyttäjä), parina Cheryl Burke (10. sija)
Floyd Mayweather Jr. (nyrkkeilijä), parina Karina Smirnoff (9. sija)
Mark Cuban (miljonääri, yrittäjä), parina Kym Johnson (8. sija)
Sabrina Bryan (laulaja, näyttelijä), parina Mark Ballas (7. sija)
Jane Seymour (tv-tähti), parina Tony Dovolani (6. sija)
Cameron Mathison (näyttelijä), parina Edyta Sliwinska (5. sija)
Jennie Garth (näyttelijä), parina Derek Hough (4. sija)
Marie Osmond (viihdyttäjä), parina Jonathan Roberts (3. sija)
Melanie Brown (laulaja, entinen Spice Girlsin jäsen), parina Maksim Chmerkovskiy (2. sija)
Hélio Castroneves (Indy 500 -voittaja), parina Julianne Hough (voittaja)
6. tuotantokausi

17. maaliskuuta – 20. toukokuuta 2008
6. tuotantokausi > Kilpailijat

Monica Seles (entinen tennispelaaja), parina Jonathan Roberts (12. sija)
Penn Jillette (taikuri), parina Kym Johnson (12. sija)
Steve Guttenberg (näyttelijä), parina Anna Trebunskaya (10. sija)
Adam Carolla (koomikko, juontaja), parina Julianne Hough (9. sija)
Priscilla Presley (näyttelijä), parina Louis van Amstel (8.sija)
Marlee Matlin (näyttelijä), parina Fabian Sanches (7. sija)
Shannon Elizabeth (näyttelijä, malli), parina Derek Hough 6. sija)
Mario Barret (R&B-laulaja), parina Karina Smirnoff (5. sija)
Marissa Jaret Winokur (Broadway-tähti, näyttelijä), parina Tony Dovolani (4. sija)
Cristián de la Fuente (näyttelijä), parina Cheryl Burke (3. sija)
Jason Taylor (amerikkalaisen jalkapallon pelaaja), parina Edyta Sliwinska (2. sija)
Kristi Yamaguchi (taitoluistelija), parina Mark Ballas (voittajat)
7. tuotantokausi

22. syyskuuta – 25. marraskuuta 2008
7. tuotantokausi > Kilpailijat

Jeffrey Ross, parina Edyta Śliwińska –putosivat 23. syyskuuta
Ted McGinley, parina Inna Brayer – putosivat 24. syyskuuta
Kim Kardashian, parina Mark Ballas – putosivat 30. syyskuuta
Misty May-Treanor, parina Maksim Chmerkovskiy – putosivat 6. lokakuuta
Rocco DiSpirito, parina Karina Smirnoff – putosivat 14. lokakuuta
Toni Braxton, parina Alec Mazo – putosivat 21. lokakuuta
Cloris Leachman, parina Corky Ballas – putosivat 28. lokakuuta
Susan Lucci, parina Tony Dovolani – putosivat 5. marraskuuta
Maurice Greene, parina Cheryl Burke – putosivat 11. marraskuuta
Cody Linley, parina Julianne Hough – putosivat 18. marraskuuta
Lance Bass, parina Lacey Schwimmer – putosivat 25. marraskuuta
Warren Sapp, parina Kym Johnson – 2. sija
Brooke Burke, parina Derek Hough – voittajat
8. tuotantokausi

9. maaliskuuta – 19. toukokuuta 2009
8. tuotantokausi > Kilpailijat

| Kilpailija | Ammattilainen | Sijoitus |
| --- | --- | --- |
| Belinda Carlisle | Jonathan Roberts | 13. sija |
| Denise Richards | Maksim Chmerkovskiy | 12. sija |
| Holly Madison | Dmitry Chaplin | 11. sija |
| Steve Wozniak | Karina Smirnoff | 10. sija |
| David Alan Grier | Kym Johnson | 9. sija |
| Steve-O | Lacey Schwimmer | 8. sija |
| Lawrence Taylor | Edyta Śliwińska | 7. sija |
| Chuck Wicks | Julianne Hough | 6. sija |
| Lil' Kim | Derek Hough | 5. sija |
| Ty Murray | Chelsie Hightower | 4. sija |
| Melissa Rycroft | Tony Dovolani | 3. sija |
| Gilles Marini | Cheryl Burke | 2. sija |
| Shawn Johnson | Mark Ballas | 1. sija |
9. tuotantokausi

21. syyskuuta – 24. marraskuuta 2009
9. tuotantokausi > Kilpailijat

| Kilpailija | Ammattilainen | Sijoitus |
| --- | --- | --- |
| Ashley Hamilton | Edyta Śliwińska | 16. sija |
| Macy Gray | Jonathan Roberts | 15. sija |
| Kathy Ireland | Tony Dovolani | 14. sija |
| Tom DeLay | Cheryl Burke | 13. sija |
| Debi Mazar | Maksim Chmerkovskiy | 12. sija |
| Chuck Liddell | Anna Trebunskaya | 11. sija |
| Natalie Coughlin | Alec Mazo | 10. sija |
| Melissa Joan Hart | Mark Ballas | 9. sija |
| Louie Vito | Chelsie Hightower | 8. sija |
| Michael Irvin | Anna Demidova | 7. sija |
| Mark Dacascos | Lacey Schwimmer | 6. sija |
| Aaron Carter | Karina Smirnoff | 5. sija |
| Joanna Krupa | Derek Hough | 4. sija |
| Kelly Osbourne | Louis van Amstel | 3. sija |
| Mýa | Dmitry Chaplin | 2. sija |
| Donny Osmond | Kym Johnson | 1. sija |
10. tuotantokausi

22. maaliskuuta – 25. toukokuuta 2010
10. tuotantokausi > Kilpailijat

| Kilpailija | Ammattilainen | Sijoitus |
| --- | --- | --- |
| Shannen Doherty | Mark Ballas | 11. sija |
| Buzz Aldrin | Ashly DelGrosso-Costa | 10. sija |
| Aiden Turner | Edyta Śliwińska | 9. sija |
| Kate Gosselin | Tony Dovolani | 8. sija |
| Jake Pavelka | Chelsie Hightower | 7. sija |
| Pamela Anderson | Damian Whitewood | 6. sija |
| Niecy Nash | Louis van Amstel | 5. sija |
| Chad Ochocinco | Cheryl Burke | 4. sija |
| Erin Andrews | Maksim Chmerkovskiy | 3. sija |
| Evan Lysacek | Anna Trebunskaya | 2. sija |
| Nicole Scherzinger | Derek Hough | 1. sija |
11. tuotantokausi

20. syyskuuta – 23. marraskuuta 2010
11. tuotantokausi > Kilpailijat

| Kilpailija | Ammattilainen | Sijoitus |
| --- | --- | --- |
| David Hasselhoff | Kym Johnson | 12. sija |
| Michael Bolton | Chelsie Hightower | 11. sija |
| Margaret Cho | Louis van Amstel | 10. sija |
| Michael "The Situation" Sorrentino | Karina Smirnoff | 9. sija |
| Florence Henderson | Corky Ballas | 8. sija |
| Audrina Patridge | Tony Dovolani | 7. sija |
| Rick Fox | Cheryl Burke | 6. sija |
| Kurt Warner | Anna Trebunskaya | 5. sija |
| Brandy | Maksim Chmerkovskiy | 4. sija |
| Bristol Palin | Mark Ballas | 3. sija |
| Kyle Massey | Lacey Schwimmer | 2. sija |
| Jennifer Grey | Derek Hough | 1. sija |
12. tuotantokausi

21. maaliskuuta – 24. toukokuuta 2011
12. tuotantokausi > Kilpailijat

| Kilpailija | Ammattilainen | Sijoitus |
| --- | --- | --- |
| Mike Catherwood | Lacey Schwimmer | 11. sija |
| Wendy Williams | Tony Dovolani | 10. sija |
| Sugar Ray Leonard | Anna Trebunskaya | 9. sija |
| Petra Němcová | Dmitry Chaplin | 8. sija |
| Chris Jericho | Cheryl Burke | 7. sija |
| Kendra Wilkinson | Louis van Amstel | 6. sija |
| Romeo | Chelsie Hightower | 5. sija |
| Ralph Macchio | Karina Smirnoff | 4. sija |
| Chelsea Kane | Mark Ballas | 3. sija |
| Kirstie Alley | Maksim Chmerkovskiy | 2. sija |
| Hines Ward | Kym Johnson | 1. sija |
13. tuotantokausi

19. syyskuuta – 22. marraskuuta 2011
13. tuotantokausi > Kilpailijat

| Kilpailija | Ammattilainen | Sijoitus |
| --- | --- | --- |
| Metta World Peace | Peta Murgatroyd | 12. sija |
| Elisabetta Canalis | Valentin Chmerkovskiy | 11. sija |
| Kristin Cavallari | Mark Ballas | 10. sija |
| Chynna Phillips | Tony Dovolani | 9. sija |
| Carson Kressley | Anna Trebunskaya | 8. sija |
| Chaz Bono | Lacey Schwimmer | 7. sija |
| David Arquette | Kym Johnson | 6. sija |
| Nancy Grace | Tristan MacManus | 5. sija |
| Hope Solo | Maksim Chmerkovskiy | 4. sija |
| Ricki Lake | Derek Hough | 3. sija |
| Rob Kardashian | Cheryl Burke | 2. sija |
| J.R. Martinez | Karina Smirnoff | 1. sija |
14. tuotantokausi

19. maaliskuuta – 22. toukokuuta 2012
14. tuotantokausi > Kilpailijat

| Kilpailija | Ammattilainen | Sijoitus |
| --- | --- | --- |
| Martina Navrátilová | Tony Dovolani | 12. sija |
| Jack Wagner | Anna Trebunskaya | 11. sija |
| Sherri Shepherd | Valentin Chmerkovskiy | 10. sija |
| Gavin DeGraw | Karina Smirnoff | 9. sija |
| Gladys Knight | Tristan MacManus | 8. sija |
| Jaleel White | Kym Johnson | 7. sija |
| Roshon Fegan | Chelsie Hightower | 6. sija |
| Melissa Gilbert | Maksim Chmerkovskiy | 5. sija |
| Maria Menounos | Derek Hough | 4. sija |
| William Levy | Cheryl Burke | 3. sija |
| Katherine Jenkins | Mark Ballas | 2. sija |
| Donald Driver | Peta Murgatroyd | 1. sija |
15. tuotantokausi

24. syyskuuta – 27. marraskuuta 2012
Sarjan 15. tuotantokaudella kaikki kilpailijat olivat jo tuttuja sarjan aiemmilta tuotantokausilta.